44. ΑΠΟΦΑΣΙΣ ΥΠΟΥΡΟΓΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 115139 της 9/16 Οκτ. 1976 (ΦΕΚ Β΄ 1282) Περί ισοτιμίας τίτλων σπουδών ημεδαπής ή αλλοδαπής. Έχοντες υπ’ όψει: Τας διατάξεις του άρθρ. 38 παρ. 3 του Νόμ. 652/ 1970 «περί Κέντρων Ανωτέρας Τεχνικής Εκπ/σεως», αποφασίζομεν: Καθορίζομεν τα της ισοτιμίας τίτλων σπουδών Σχολών της ημεδαπής ή της αλλοδαπής προς τους χορηγουμένους υπό των ΚΑΤΕ ως ακολούθως: 1.α)Οι κεκτημένοι τίτλους σπουδών Σχολής τινός της ημεδαπής ή της αλλοδαπής, ενδιαφερόμενοι να συνεχίσουν τας σπουδάς των εις τινα Σχολήν των ΚΑΤΕ ή εις λοιπάς Ανωτέρας Τεχνικάς Σχολάς τας ακολουθούσας πρόγραμμα μαθημάτων ΚΑΤΕ, υποβάλλουν σχετικήν αίτησιν εις το ΚΑΤΕ Αθηνών συνοδευομένην υπό των τίτλων σπουδών και λοιπών αποδεικτικών στοιχείων εξ ων να προκύπτη η διάρκεια φοιτήσεως, τα διδασκόμενα μαθήματα και το προσόν εγγραφής εις την σχολήν εξ ης προέρχεται ο τίτλος σπουδών των. β)Επί των ως άνω αιτήσεων επιλαμβάνεται ο Σύλλογος των καθηγητών εκάστης Σχολής και γνωμοδοτεί περί της ισοτιμίας των τίτλων και της δυνατότητος εγγραφής των αιτούντων εις τι διδακτικόν εξάμηνον της Σχολής. γ)Εν αδυναμία γνωμοδοτήσεως των Συλλόγων των καθηγητών Σχολής τινός του ΚΑΤΕ Αθηνών, επί τίτλου σπουδών λόγω μη υφισταμένης ειδικότητος παρ’ αυτώ, αι αιτήσεις και λοιπά δικαιολογητικά των ενδιαφερομένων αποστέλλονται μερίμνη του ως άνω ΚΑΤΕ εις έτερον ΚΑΤΕ ή ανωτέραν Τεχνικήν Σχολήν, ένθα λειτουργεί αντίστοιχον τμήμα ειδικότητος. 2.Η εγγραφή των ενδιαφερομένων ενεργείται δι’ Υπουργικής αποφάσεως εκδιδομένης μετά την υποβολήν υπό του ΚΑΤΕ εις Γεν. Δ/νσιν Επαγγ. Εκπ/σεως του σχετικού Πρακτικού και ισχύει από της ενάρξεως του επομένου διδακτικού εξαμήνου, τη αιτήσει των ενδιαφερομένων προς το ΚΑΤΕ ή την Ανωτέραν Τεχνικήν Σχολήν της αρεσκείας των και επί ποσοστού 10% εν συνόλω του αριθμού των εγγεγραμμένων εις έκαστον διδακτικόν εξάμηνον. 3.Η υπ’ αριθ. 16611/18.2.1975 ημετέρα απόφασις (ΦΕΚ 219 τ.Β΄) «περί ισοτιμίας τίτλων σπουδών Σχολής ημεδαπής ή αλλοδαπής κλπ.», καταργείται. 479 32.Ε.κ.41-44 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) 